Document ID: 32007D0593

KOMISIJAS LĒMUMS
(2007. gada 27. augusts),
ar ko Īrijai un Apvienotajai Karalistei saskaņā ar Padomes Regulas (EK) Nr. 41/2007 IIA pielikumu iedala papildu dienas jūrā izmēģinājuma projektam, kura mērķis ir uzlabot datu precizitāti
(izziņots ar dokumenta numuru K(2007) 3983)
(Autentisks ir tikai teksts angļu valodā)
(2007/593/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 21. decembra Regulu (EK) Nr. 41/2007, ar ko 2007. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (1), un jo īpaši tās IIA pielikuma 11.4. un 11.5. punktu,
tā kā:
(1)
Regulas (EK) Nr. 41/2007 IIA pielikumā cita starpā noteikts to dienu maksimālais skaits gadā, ko Īrijas jūrā var pavadīt Kopienas kuģis, uz kura atrodas traļi, bugurvadi un līdzīgi zvejas rīki, izņemot rāmja traļus.
(2)
Regulā (EK) Nr. 41/2007 Komisijai ir paredzētas iespējas iedalīt dalībvalstīm 6 vai 12 Īrijas jūrā pavadāmas papildu dienas, pamatojoties uz izmēģinājuma projektu, kura mērķis ir uzlabot datu precizitāti.
(3)
Īrija un Apvienotā Karaliste 2007. gada 30. aprīlī iesniedza šāda projekta kopīgu priekšlikumu. Priekšlikumu apstiprināja 2007. gada 13. jūnijā.
(4)
Ņemot vērā izmēģinājuma projektu, kura mērķis ir uzlabot datu precizitāti, kuģiem, kas peld ar Īrijas vai Apvienotās Karalistes karogu, ir jāiedala 6 vai 12 Īrijas jūrā pavadāmas papildu dienas atkarībā no to zvejas rīku linuma acs izmēra, kuri atrodas uz šiem kuģiem,
IR PIEŅĒMUSI ŠO LĒMUMU.
1. pants
Regulas (EK) Nr. 41/2007 IIA pielikuma 2.1. punkta c) apakšpunktā noteiktajā apgabalā jūrā pavadāmo dienu maksimālo skaitu, kurš norādīts minētā pielikuma I tabulā, kuģiem, kas peld ar Īrijas vai Apvienotās Karalistes karogu un kas ir iesaistīti 2007. gada 30. aprīlī iesniegtajā izmēģinājuma projektā, kura mērķis ir uzlabot datu precizitāti, palielina šādi:
a)
par 6 dienām - kuģiem, uz kuriem atrodas minētā pielikuma 4.1. punkta a) apakšpunkta iv) un v) punktā norādītie zvejas rīki;
b)
par 12 dienām - kuģiem, uz kuriem atrodas Regulas (EK) Nr. 41/2007 IIA pielikuma 4.1. punkta a) apakšpunktā norādītie zvejas rīki, izņemot minētā pielikuma 4.1. punkta a) apakšpunkta iv) un v) punktā norādītos zvejas rīkus.
2. pants
1. Septiņas dienas pēc šā lēmuma publicēšanas Eiropas Savienības Oficiālajā Vēstnesī Īrija un Apvienotā Karaliste iesniedz Komisijai to kuģu pilnīgu sarakstu, kas izvēlēti līdzdalībai izmēģinājuma projektā, kura mērķis ir uzlabot datu precizitāti.
2. Papildu dienas saskaņā ar 1. pantu iedala tikai tiem kuģiem, kas ir izvēlēti līdzdalībai izmēģinājuma projektā, kura mērķis ir uzlabot datu precizitāti, un kas ir piedalījušies minētajā projektā līdz tā beigām.
3. pants
Divus mēnešus pēc tam, kad ir noslēdzies projekts, kura mērķis ir uzlabot datu precizitāti, Īrija un Apvienotā Karaliste sniedz Komisijai ziņojumu par minētā projekta rezultātiem.
4. pants
Šis lēmums ir adresēts Īrijai un Lielbritānijas un Ziemeļīrijas Apvienotajai Karalistei.
Briselē, 2007. gada 27. augustā

Labels: 4
20
8
6
18